อิสลามแบงก์ออกเงินฝากรับผลตอบแทนสูงสุด3%
ธนาคารอิสลามแห่งประเทศไทย ออกโครงการเงินรับฝากอิ่มบุญ I-Bank&nbsp; รับผลตอบแทนสูงสุด 3%
26 ก.พ. 2553

ธนาคารอิสลามแห่งประเทศไทย ออกโครงการเงินรับฝากอิ่มบุญ I-Bank  รับผลตอบแทนสูงสุด 3%
นายอารีย์ อารีสมาน ผู้อำนวยการอาวุโส ฝ่ายระดมเงินฝาก ธนาคารอิสลามแห่งประเทศไทย หรือ I-Bank กล่าวว่า ธนาคารได้ออกโครงการเงินรับฝากอิ่มบุญ I-Bank เป็นเงินรับฝากประจำตามหลักมุดรอบะฮ์ แบบมีระยะเวลา ลูกค้าจะได้รับผลตอบแทนทุกวันทำการสิ้นเดือน  และสามารถเบิกถอนผลตอบแทนเงินฝากทุกเดือนได้ โดยลูกค้าต้องเปิดบัญชีขั้นต่ำ 5 แสนบาท สูงสุดไม่เกิน 50 ล้านบาท ในระยะเวลา 4 เดือน 8 เดือน 12 เดือน และ 24 เดือน โดยลูกค้าจะได้รับผลตอบแทน ตั้งแต่ 1.65%  , 2.15% , 2.25%  และสูงสุดไม่เกิน 3%  ตามลำดับ  ซึ่งโครงการนี้มีกำหนดระยะเวลา 4 เดือน เริ่มตั้งแต่วันที่ 2 มีนาคมถึง วันที่ 30 มิถุนายน 2553 ทั้งนี้ ที่ผ่านมาธนาคารได้เปิดตัวผลิตภัณฑ์เงินฝากออกทรัพย์ ที่มีอัตราผลตอบแทนที่คาดว่าจะได้รับ 1.26% ไปเมื่อวันที่ 15 ก.พ. 2553 ที่ผ่านมา ลูกค้าสาขาให้การตอบรับดีมาก ทำให้ธนาคารคิดโครงการเงินฝากอิ่มบุญ ibank  ออกมา เพื่อตอบสนองความต้องการของลูกค้าเงินฝากประจำที่ต้องการผลตอบแทนสูงกว่าเดิม